31989R0787
L 085/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 787/89 НА СЪВЕТА
oт 20 март 1989 година
за изменение на Регламент (ЕИО) № 1883/78 относно определяне на общи правила за финансирането на интервенции от Европейския фонд за ориентиране и гарантиране на земеделието (ФЕОГА), секция „Гарантиране“
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 729/70 на Съвета oт 21 април 1970 г. относно финансирането на Общата селскостопанска политика (1), последно изменен с Регламент (ЕИО) № 2048/88 (2), и по-специално член 3, параграф 2 от него,
като взе предвид предложението на Комисията,
като има предвид, че член 6 oт Регламент (ЕИО) № 1883/78 (3), последно изменен с Регламент (ЕИО) № 2050/88 (4), постановява, че материалните операции, произтичащи от складирането и, когато е уместно, преработката на интервенционни продукти, се финансират посредством стандартни суми, еднакви за цялата Общност; като има предвид, че същите правила следва да се прилагат и за финансиране от секция „Гарантиране“ на ФЕОГА на разходи, произтичащи от специални мерки, предназначени да гарантират използването и/или предназначението на продукти, съхранявани от интервенционни агенции за определени цели, като тези мерки са уредени от правила на Общността,
ПРИЕ НАСТОЯЩИЯ РЕГЛАМЕНТ:
Член 1
Следната алинея се добавя към член 6 oт Регламент (ЕИО) № 1883/78:
„Разходи, произтичащи от специалните мерки, предназначени да гарантират използването и/или предназначението на продукти, съхранявани от интервенционни агенции за определени цели, които са приети съгласно общите организации на пазара, и чиито разходи се поемат от секция „Гарантиране“ на ФЕОГА, също се финансират посредством стандартни суми, еднакви за Общността. Стандартните суми се определят в съответствие с процедурата, предвидена в първата алинея.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага за разходи, направени от 1 януари 1987 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 март 1989 година.